شەفەق نیوز/ شێخ محمد کوڕ عەبدوڵکەریم حسێنی، سەرپەرشتیار تەریقەی کەسنەزانی لە عراق و جهان، ئمڕوو شەممە، لە تەمەن ٨٢ ساڵان کۆچ دویایی کرد.لە وەخت رمانن رژیم سەدام حسێن، محمد کەسنەزانی چوون نیشتەجیەگەی ئاڵشت کرد ئەرا عەمان ئوردن، دویای ئەوە ک هاتیادە بەغدا و هەرێم کوردستان. لە مانگ شوبات گوزەیشتە کەسنەزانی چی ئەرا ئەمریکا، و لەورا مرد.محمد کەسنەزان، لە ئاوای کرینجە سەروە ناحیەی سەنگاو لە پارێزگای کەرکوک ، لە شەفەق جومعەی ١٥ نیسان ١٩٣٨ لەدایگ بوی. ئاوای کرینجە ک شێخەگە لەتی پەیا بوی، خاک شێخەیل تەریقەی کەسنەزانیە، لە ساڵەیل یەکەمی لە ئاوایەگە، باوگی شێخ عەبدولکەریم کەسنەزان بویه‌ شێخ تەریقەتەگە ، ئەویش تەریقەگە لە برا گەوراگەی حسێن کەسنەزان وەرگرد ک نازناوەگەی (سوڵتان) ـە .
